In nomine Domini amen. Anno incarnationis eiusdem millesimo trecentesimo quadragesimo tertio mense iulio Nos Ioannes filius Iohannis Fuserii de Dyuione clericus et Peroneta eius uxor silicet ego dicta Peroneta de laude consensu et auctoritate dicti Iohannis mariti mei. Notum facimus uniuersis quod nos ad censum annuum retinemus ad uitam nostram et Guidonis filii nostri et superuiuentis nostrum dumtaxat a uiris religiosis et honestis priore et conuentu monasterii sancti Stephani Dyuioni quandam domum sitam apud Dyuionem in uico es Riboutes iuxta domum Milonis le boillart hinc et iuxta mansum domini Haymonis de Dambrone militis inde pro quinquaginta solidis diuionensibus aut moneta currente tempore solutionis eorumdem ad ualorem dictorum dyuionensium a nobis et superuiuente nostrum anno quolibet decedo dictis religiosis ante eorum dicto mandato persoluendis scilicet medietam ad festum natiuitatis Domini et aliam medietam ad festum natiuitatis beati Iohannis Baptiste et incipiet prima solutio ad festum natiuitatis Domini proximo uenturum unacum omnibus dampnis missis et expensis que et quas iidem religiosi aut eorum dictum mandatum occasione dictorum quinquaginta solidos sibi modo promissos non solutos se suo simplici uerbo dixero incriuisse. Promictentes pro nobis et dicto Guidone filio nostro pro quo nos fortes facimus et manucapimus quo ad hoc per iuramenta nostra data ad sancta Dei euangelia et sub obligatione omnium bonorum nostrorum quorumcumque dictis quinquaginta solidos reddere et soluere predictis religiosis prout superius est expressum dictumque domum bene et sufficiente manutenere de omnibus necessariis ad eandem. Et si continget, quod absit, nos dictum filium meum ante nostrum superuiuentem dessede de manutenendo dictam domum prout superius est expressum uolumus et concedimus quod dictis religiosis aut eorum dictum mandatum auctoritate sua propria ad dictam domum recurrere possit et illam ex manus meas ponere et in suas tenere tamquam domum suam eris atquisitam pro dicto deffectu. Uolentes nos et dictum Guidonem filium nostrum compelli, etc. Cuius iurisdictionis quo ad hoc supponimus nos bona nostra, dictum filium nostrum et eius bona. In quorum testimonium, etc. Actum in presentia Hugonis Poisseneti notarii dyuionensis, Girardi Posteaul de Dyuione et Odeti Giboulyer loci clerici testium ad hoc uocatorum et rogatorum, anno et mense predictis.